alkylering
Store norske leksikon,Realfag,Kjemi,Organisk kjemi
Alkylering er en kjemisk prosess hvor en alkylgruppe blir innført i en kjemisk forbindelse. Dette kan skje enten i en organisk eller en uorganisk forbindelse.
Alkylering av hydrokarboner, både alifatiske og aromatiske, er en prosess som er særlig viktig innen petroleumsteknologien, hvor forgrenede alkaner og alkylerte aromater er ønskede produkter.Ofte skjer alkyleringen slik at et hydrogenatom i en alkohol, en fenol, en syre, et amin eller lignende byttes ut med en alkylgruppe ved hjelp av alkyleringsmidler som for eksempel alkylhalogenider eller dimetylsulfat. Les mer i Store norske leksikon alkyl organisk kjemi